Document ID: /roh_data/filtered/swiss_laws_in_ROHinterleaved.jsonl.gz/26523

This text was translated from IT into Rumantsch Grischun.

I Cantoni gestiscono la costruzione di rifugi per garantire un’offerta sufficiente di posti protetti ripartiti in modo adeguato. I contributi sostitutivi di cui all’articolo 61 capoversi 1 e 2 spettano ai Cantoni. I contributi sostitutivi sono destinati al finanziamento dei rifugi pubblici dei Comuni e al rimodernamento dei rifugi pubblici e privati. I fondi rimanenti possono essere utilizzati esclusivamente per:a. il cambiamento di destinazione degli impianti di protezione per scopi legati alla protezione civile;b. lo smantellamento di impianti di protezione che continuano a essere utilizzati per scopi di protezione civile (art. 91 cpv. 3);c. l’acquisizione di materiale secondo l’articolo 92 lettera c;d. il controllo periodico dei rifugi;e. la copertura dei costi derivanti dall’amministrazione del fondo dei contributi sostitutivi;f. l’adempimento di compiti d’istruzione nell’ambito della protezione civile. Il Consiglio federale definisce le condizioni quadro per la gestione della costruzione dei rifugi, l’ammontare dei contributi sostitutivi e l’utilizzazione dei fondi rimanenti (cpv. 3). Su domanda, i Cantoni rendono conto all’UFPP dell’utilizzazione dei contributi sostitutivi.

Ils chantuns reguleschan la construcziun da locals da protecziun per garantir ina purschida suffizienta da plazzas protegidas sco er ina repartiziun adequata da questas plazzas. Las contribuziuns substitutivas tenor l’artitgel 61 alineas 1 e 2 van als chantuns. Ellas servan a finanziar ils locals da protecziun publics da las vischnancas ed a renovar locals da protecziun publics e privats. Ils meds finanzials restants dastgan vegnir duvrads mo per:a. midar l’utilisaziun da stabiliments da protecziun per intents liads a la protecziun civila;b. demontar stabiliments da protecziun, sche quels vegnan utilisads vinavant per intents da la protecziun civila (art. 91 al. 3);c. cumprar material tenor l’artitgel 92 litera c;d. far las controllas periodicas dals locals da protecziun;e. cuvrir ils custs administrativs dal fond da las contribuziuns substitutivas;f. ademplir las incumbensas d’instrucziun en il sectur da la protecziun civila. Il Cussegl federal fixescha las cundiziuns generalas per la regulaziun da la construcziun da locals da protecziun, per l’autezza da las contribuziuns substitutivas e per l’utilisaziun dals meds finanzials restants (al. 3). Sin dumonda dal UFPP al preschentan ils chantuns in rapport davart l’utilisaziun da las contribuziuns substitutivas.